title: 2004/722/ES: Sklep Evropskega parlamenta z dne 21. aprila 2004 o zaključnem računu šestega, sedmega in osmega Evropskega razvojnega sklada za proračunsko leto 2002

text:
               21.4.2004

               SL

               Uradni list Evropske unije

               L 330/16

         SKLEP EVROPSKEGA PARLAMENTA
   z dne 21. aprila 2004
   o zaključnem računu šestega, sedmega in osmega Evropskega razvojnega sklada za proračunsko leto 2002
   (2004/722/ES)

    ---documentbreak---

               21.4.2004

               SL

               Uradni list Evropske unije

               L 330/16

         RESOLUCIJA
   Evropskega parlamenta s pripombami na Sklep o podelitvi razrešnice Komisiji glede izvrševanja proračuna za šesti, sedmi in osmi Evropski razvojni sklad za proračunsko leto 2002


title: Sklep predsedstva Evropskega parlamenta z dne 15. septembra 2014 o spremembi Izvedbenih ukrepov v zvezi s Statutom poslancev Evropskega parlamenta

text:
               30.9.2014

               SL

               Uradni list Evropske unije

               C 340/3

         SKLEP PREDSEDSTVA EVROPSKEGA PARLAMENTA
   z dne 15. septembra 2014
   o spremembi Izvedbenih ukrepov v zvezi s Statutom poslancev Evropskega parlamenta
   2014/C 340/04
   PREDSEDSTVO EVROPSKEGA PARLAMENTA JE -–
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Statuta poslancev Evropskega parlamenta (1) (v nadaljnjem besedilu: Statut),
   ob upoštevanju členov 10 in 25 Poslovnika Evropskega parlamenta,
   ob upoštevanju naslednjega:

               (1)

               Nekateri poslanci Evropskega parlamenta prejemajo nadomestilo, prehodno nadomestilo in pokojnino v skladu s predpisi, ki veljajo v njihovih nacionalnih sistemih, saj so se leta 2009 odločili uveljaviti pravico, ki jo podeljuje člen 25 Statuta. Takšna odločitev je v skladu s členom 26(2) Statuta „dokončna in nepreklicna“ in v skladu s členom 25(1) Statuta velja „za celotno obdobje opravljanja funkcije“.

               (2)

               Člen 81(4) Izvedbenih ukrepov v zvezi s Statutom poslancev Evropskega parlamenta (2) (v nadaljnjem besedilu: Izvedbeni ukrepi) določa, da so ti poslanci upravičeni, da jim Parlament povrne stroške zdravstvene oskrbe, pod pogojem, da prejemajo pokojnino iz nacionalnega sistema in nimajo osnovnega zdravstvenega zavarovanja.

               (3)

               Uporaba člena 81(4) Izvedbenih ukrepov je pokazala, da predpis ne krije vseh okoliščin, v katerih bi moral biti poslanec upravičen, da od Parlamenta zahteva povračilo stroškov zdravstvene oskrbe.

               (4)

               Če poslanec med opravljanjem mandata zboli za priznano hudo boleznijo, ki mu onemogoči, da bi svojo funkcijo opravljal do konca mandata, bi moral Parlament pod izpolnjenimi ustreznimi pogoji zagotoviti, da se lahko potrebno zdravljenje nadaljuje, vse dokler je to medicinsko ustrezno.

               (5)

               Povračilo stroškov zdravstvene oskrbe bi zlasti moralo biti omejeno na primere, da je huda bolezen nastopila zaradi dogodka v času mandata, ki je poslancu onemogočil, da bi svojo funkcijo opravljal do konca mandata, da je Parlament bolezen priznal kot hudo v času poslančevega mandata in da se je zdravljenje bolezni začelo med poslančevim mandatom.

               (6)

               Če so stroški delno kriti na nacionalni ravni, bi morala biti zavezanost Parlamenta za njihovo povračilo le dopolnilna –

         SKLENILO:
   Člen 1
   V členu 81 Izvedbenih ukrepov se doda naslednji odstavek, ki se glasi:

      „5.   Nekdanji poslanci, ki v skladu s členom 25 ali členom 29 Statuta prejemajo pokojnino iz nacionalnega sistema in so zboleli za priznano hudo boleznijo, so pod pogoji iz teh izvedbenih ukrepov upravičeni do povračila stroškov zdravstvene oskrbe zaradi nadaljnjega zdravljenja, če:

                  (a)

                  je huda bolezen nastopila zaradi dogodka v času mandata, ki je poslancu onemogočil, da bi svojo funkcijo opravljal do konca mandata,

                  (b)

                  je Parlament bolezen priznal kot hudo v času poslančevega mandata in

                  (c)

                  se je zdravljenje te bolezni začelo med poslančevim mandatom.

            Če ima nekdanji poslanec že sklenjeno osnovno zdravstveno zavarovanje, se ta pravica uporablja na dopolnilni osnovi, tj. le za stroške, ki jih ne krije osnovno zdravstveno zavarovanje.“.

   Člen 2
   1.   Ta sklep začne veljati dan po objavi v Uradnem listu Evropske unije.
   2.   Ta sklep se uporablja od 1. julija 2014.

      (1)  Sklep 2005/684/ES, Euratom, Evropskega parlamenta z dne 28. septembra 2005 o sprejetju Statuta poslancev Evropskega parlamenta (UL L 262, 7.10.2005, str, 1).

      (2)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).


title: 2005/25/ES, Euratom: Sklep Sveta z dne 21. junija 2004 o imenovanju švedskega člana Ekonomsko-socialnega odbora

text:
               19.1.2005

               SL

               Uradni list Evropske unije

               L 15/8

         SKLEP SVETA
   z dne 21. junija 2004
   o imenovanju švedskega člana Ekonomsko-socialnega odbora
   (2005/25/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2002/758/ES, Euratom z dne 17. septembra 2002 o imenovanju članov Ekonomsko-socialnega odbora za obdobje od 21. septembra 2002 do 20. septembra 2006 (1),

         ob upoštevanju predloga za imenovanje, ki ga je podala švedska vlada,
   po pridobitvi mnenja Komisije Evropske unije –
   SKLENIL:
   Edini člen
   G. Thomas JANSON je imenovan za člana Ekonomsko-socialnega odbora in nadomesti g. Una WESTERLUNDA za preostanek njegovega mandata, tj. do 20. septembra 2006.

      V Luxembourgu, 21. junija 2004

            Za Svet

            Predsednik

         J. WALSH

      (1)  UL L 253, 21.9.2002, str. 9.


Pomembno pravno obvestilo

|

31985D0071

Sklep Komisije z dne 21. decembra 1984 o seznamu kemičnih snovi, prijavljenih v skladu z Direktivo Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

Uradni list L 030 , 02/02/1985 str. 0033 - 0034 finska posebna izdaja: poglavje 13 zvezek 14 str. 0150  španska posebna izdaja: poglavje 13 zvezek 18 str. 0196  švedska posebna izdaja: poglavje 13 zvezek 14 str. 0150  portugalska posebna izdaja poglavje 13 zvezek 18 str. 0196  CS.ES poglavje 13 zvezek 008 str. 5  ET.ES poglavje 13 zvezek 008 str. 5  HU.ES poglavje 13 zvezek 008 str. 5  LT.ES poglavje 13 zvezek 008 str. 5  LV.ES poglavje 13 zvezek 008 str. 5  MT.ES poglavje 13 zvezek 008 str. 5  PL.ES poglavje 13 zvezek 008 str. 5  PL.ES poglavje 13 zvezek 008 str. 6  SK.ES poglavje 13 zvezek 008 str. 5  SL.ES poglavje 13 zvezek 008 str. 5

		Sklep Komisijez dne 21. decembra 1984o seznamu kemičnih snovi, prijavljenih v skladu z Direktivo Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi(85/71/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo 79/831/EGS [2], in zlasti člena 13 Direktive,ker člen 13(2) Direktive 67/548/EGS zagotavlja, da bo Komisija vodila seznam snovi, prijavljenih v skladu z Direktivo;ker člen 13(3) Direktive 67/548/EGS zagotavlja, da bodo oblika seznama in podatki, ki jih seznam vsebuje, določeni s postopkom iz člena 21;ker naj bi bil seznam objavljen v skladu s cilji Direktive 67/548/EGS, to pa je zaščita človeka in okolja pred tveganji, ki lahko izhajajo iz dajanja novih snovi v promet;ker so ukrepi, predvideni s tem sklepom, v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,SKLENILA:Člen 1Seznam kemičnih snovi, ki ga vodi Komisija v skladu s členom 13(2) Direktive 67/548/EGS, v nadaljnjem besedilu "seznam", se sestavi v skladu s predpisi, določenimi v Prilogi.Člen 2Seznam teh kemičnih snovi, prijavljenih v skladu s členom 6 Direktive 67/548/EGS pred 1. julijem leta objave seznama Einecs, se objavi v Uradnem listu Evropskih skupnosti najpozneje do 31. decembra istega leta. Dodatki k seznamu se nato objavijo v Uradnem listu Evropskih skupnosti najpozneje do 31. decembra vsakega leta in zajemajo obdobje od 1. julija prejšnjega leta do 30. junija leta objave.V Bruslju, 21. decembra 1984Za KomisijoKarl-Heinz narjesČlan Komisije[1] UL 196, 16.8.1967, str. 1.[2] UL L 259, 15.10.1979, str. 10.--------------------------------------------------PRILOGAPostopek za pripravo seznama1. Seznam pripravi in hrani Komisija na podlagi podatkov, ki jih sporočijo pristojni organi držav članic v skladu s členom 9 Direktive.2. Seznam za vsako vključeno snov vsebuje naslednje podatke:- številko prijave,- identifikacijo snovi.V primeru nevarne snovi seznam dodatno vključuje njeno razvrstitev v skladu s členom 4 Direktive, potem ko je tudi vpisana v Prilogi I, skupaj s svojo številko EGS.3. Ob upoštevanju določb odstavka 4 se identifikacija snovi vpiše pod:- svojim(i) trgovskim(i) imenom/imeni, in- svojim kemijskim imenom v nomenklaturi IUPAC.4. Če je pristojni organ držav članic v skladu s členom 11 Direktive to zahteval, se identifikacija snovi vpiše samo pod svojim(i) trgovskim(i) imenom/imeni, kakor ga/jih določi uradni prijavitelj v skladu s členom 6.1 Direktive.V primeru nevarnih snovi se identifikacija snovi lahko vpiše do takrat, ko je snov dodana Prilogi I k Direktivi. Po tem dodatku k Prilogi se imena, ki jih Priloga vsebuje, dodajo na seznam.Kadar snov ni razvrščena kot nevarna, je identifikacija snovi lahko vpisana kot takšna samo v obdobju, ki ni daljši od treh let po prvem vpisu na seznam. Vendar za zagotovitev upoštevanja člena 7.3 Direktive, kjer po mnenju zadevnega pristojnega organa kemijsko ime v nomenklaturi IUPAC samo po sebi razkriva podatke o komercialni uporabi ali izdelavi, se snov vpiše samo pod svojim(i) trgovskim(i) imenom/imeni, dokler se pristojnim organom to zdi potrebno.--------------------------------------------------Izjava KomisijeKomisija se zavezuje, da bo vsakič, ko bo to mogoče, sistematično uporabljala ime IUPAC za dodajanje novih nevarnih snovi v Prilogo I Direktive.--------------------------------------------------


title: Sklep Sveta (SZVP) 2017/348 z dne 27. februarja 2017 o podaljšanju mandata posebnega predstavnika Evropske unije na Kosovu (To poimenovanje ne vpliva na stališča o statusu ter je usklajeno z RVSZN 1244 (1999) in mnenjem Meddržavnega sodišča o razglasitvi neodvisnosti Kosova. )

text:
                  28.2.2017

                  SL

                  Uradni list Evropske unije

                  L 50/75

            SKLEP SVETA (SZVP) 2017/348
      z dne 27. februarja 2017
      o podaljšanju mandata posebnega predstavnika Evropske unije na Kosovu (*1)

      SVET EVROPSKE UNIJE JE –
      ob upoštevanju Pogodbe o Evropski uniji in zlasti člena 33 in člena 31(2) Pogodbe,
      ob upoštevanju predloga visokega predstavnika Unije za zunanje zadeve in varnostno politiko,
      ob upoštevanju naslednjega:

                  (1)

                  Svet je 4. avgusta 2016 sprejel Sklep (SZVP) 2016/1338 o spremembi Sklepa (SZVP) 2015/2052 o podaljšanju mandata posebnega predstavnika Evropske unije na Kosovu (1), s katerim je za posebno predstavnico Evropske unije na Kosovu (PPEU) imenoval Natalijo APOSTOLOVO. Mandat PPEU se izteče 28. februarja 2017.

                  (2)

                  Mandat PPEU bi bilo treba podaljšati za nadaljnjih 16 mesecev.

                  (3)

                  PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

            SPREJEL NASLEDNJI SKLEP:
      Člen 1
      Posebni predstavnik Evropske unije
      Mandat Natalije APOSTOLOVE kot PPEU se podaljša do 30. junija 2018. Svet lahko sklene, da mandat PPEU na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) predčasno preneha.
      Člen 2
      Cilji politike
      Mandat PPEU temelji na ciljih politike Unije na Kosovu. Ti so med drugim prevzemanje vodilne vloge pri oblikovanju stabilnega, trdnega, mirnega, demokratičnega in večetničnega Kosova; krepitev stabilnosti v regiji ter prispevanje k regionalnemu sodelovanju in dobrim sosedskim odnosom na Zahodnem Balkanu; spodbujanje zavezanosti Kosova pravni državi in varovanju manjšin ter kulturne in verske dediščine; podpora evropski perspektivi Kosova in njegovemu približevanju Uniji v okviru perspektive regije ter v skladu s Stabilizacijsko-pridružitvenim sporazumom med Evropsko unijo in Evropsko skupnostjo za atomsko energijo na eni strani ter Kosovom na drugi strani (2) (v nadaljnjem besedilu: Stabilizacijsko-pridružitveni sporazum) in Sklepom Sveta (EU) 2015/1988 (3) ter v skladu z ustreznimi sklepi Sveta.
      Člen 3
      Mandat
      Da bi se dosegli cilji politike, ima PPEU naslednji mandat:

                  (a)

                  zagotavljati svetovanje in podporo Unije v političnem procesu;

                  (b)

                  spodbujati splošno politično usklajevanje Unije na Kosovu;

                  (c)

                  okrepiti prisotnost Unije na celotnem ozemlju Kosova ter zagotoviti njeno doslednost in uspešnost;

                  (d)

                  vodji misije Evropske unije za krepitev pravne države na Kosovu (EULEX KOSOVO) dajati lokalne politične smernice, tudi glede političnih vidikov vprašanj, povezanih z izvršilnimi pristojnostmi;

                  (e)

                  zagotavljati skladnost in doslednost delovanja Unije na Kosovu, tudi z lokalnim usmerjanjem prehoda misije EULEX glede morebitnega prenosa dejavnosti na urad PPEU/EU in/ali lokalne organe, kot je ustrezno;

                  (f)

                  podpirati evropsko perspektivo Kosova in njegovo približevanje Uniji v okviru perspektive regije ter v skladu s Stabilizacijsko-pridružitvenim sporazumom in Sklepom (EU) 2015/1988 in ustreznimi sklepi Sveta, in sicer s ciljno usmerjenim javnim obveščanjem in dejavnostmi Unije za ozaveščanje, namenjenimi zagotavljanju boljšega razumevanja in podpore javnosti Kosova glede zadev, povezanih z Unijo, vključno z delom misije EULEX;

                  (g)

                  spremljati, podpirati in pospeševati napredek pri izvajanju političnih, gospodarskih in evropskih prednostnih nalog z vsemi sredstvi in instrumenti, ki so PPEU na voljo, ter ob podpori urada EU na Kosovu, v skladu z ustreznimi institucionalnimi pristojnostmi in odgovornostmi, ter podpirati izvajanje Stabilizacijsko-pridružitvenega sporazuma, tudi v okviru evropskega programa reform;

                  (h)

                  prispevati k razvoju in utrjevanju spoštovanja človekovih pravic in temeljnih svoboščin na Kosovu, tudi v zvezi z ženskami in otroki ter varstvom manjšin, v skladu s politiko Unije na področju človekovih pravic in smernicami Unije o človekovih pravicah;

                  (i)

                  pomagati pri izvajanju dialoga med Beogradom in Prištino, pri katerem posreduje Unija.

                  (j)

                  podpirati mandat specializiranih senatov in specializiranega tožilstva, kot je ustrezno, tudi z obveščanjem in ozaveščanjem.

            Člen 4
      Izvajanje mandata
      1.   PPEU je odgovoren za izvajanje mandata, pri tem pa je podrejen VP.
      2.   PVO vzdržuje prednostne stike s PPEU in je njegova glavna točka za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
      3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
      Člen 5
      Financiranje
      1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2017 do 30. junija 2018 je 3 615 000 EUR.
      2.   Odhodki se upravljajo v skladu s postopki in pravili, ki se uporabljajo za splošni proračun Unije. Sodelovanje fizičnih in pravnih oseb v postopku oddaje javnih naročil s strani PPEU je možno brez omejitev. Za blago, ki ga kupi PPEU, se tudi ne uporablja pravilo glede porekla.
      3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
      Člen 6
      Ustanovitev in sestava ekipe
      1.   Pri izvajanju mandata PPEU in prispevanju k doslednosti, prepoznavnosti in uspešnosti celotnega delovanja Unije na Kosovu PPEU pomaga posebno osebje. PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ta ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi svoje ekipe.
      2.   Države članice, institucije Unije in ESZD lahko predlagajo napotitev osebja za delo pri PPEU. Plače takega napotenega osebja krije zadevna država članica pošiljateljica, institucija Unije, ki ga pošilja, oziroma ESZD. K PPEU se lahko napotijo tudi strokovnjaki, ki so jih države članice napotile na institucije Unije ali ESZD. Mednarodno pogodbeno osebje ima državljanstvo ene od držav članic.
      3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, oziroma ESZD ter opravlja svoje obveznosti in deluje v interesu mandata PPEU.
      Člen 7
      Privilegiji in imunitete PPEU in njegovega osebja
      Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov PPEU osebja, doseže dogovor s pogodbenicami gostiteljicami. Države članice in ESZD v ta namen zagotovijo vso potrebno podporo.
      Člen 8
      Varnost tajnih podatkov EU
      1.   PPEU in člani njegove ekipe spoštujejo načela varovanja tajnosti in minimalne standarde, določene s Sklepom Sveta 2013/488/EU (4).
      2.   VP je pooblaščen, da v skladu z varnostnimi predpisi za varovanje tajnih podatkov EU posreduje NATO/KFOR tajne podatke EU in dokumente do stopnje tajnosti „CONFIDENTIEL UE/EU CONFIDENTIAL“, ki so nastali za namene ukrepa.
      3.   VP je pooblaščen, da glede na operativne potrebe PPEU in v skladu s predpisi za varovanje tajnih podatkov EU posreduje Združenim narodom (ZN) in Organizaciji za varnost in sodelovanje v Evropi (OVSE) tajne podatke EU in dokumente do stopnje tajnosti „RESTREINT UE/EU RESTRICTED“, ki so nastali za namene delovanja. V ta namen se pripravijo lokalni dogovori.
      4.   VP je pooblaščen, da tretjim stranem, povezanim s tem sklepom, posreduje netajne dokumente EU v zvezi s posvetovanji v Svetu glede delovanja, za katerega velja obveznost varovanja poslovne skrivnosti v skladu s členom 6(1) Poslovnika Sveta.
      Člen 9
      Dostop do informacij in logistična podpora
      1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
      2.   Delegacija Unije in/ali države članice, kakor je ustrezno, zagotavljajo logistično podporo v regiji.
      Člen 10
      Varnost
      V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in na podlagi varnostnih razmer na geografskem območju, za katerega je odgovoren, sprejme vse razumno izvedljive ukrepe za varnost vsega osebja pod njegovim neposrednim nadzorom, zlasti tako, da:

                  (a)

                  na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, ureja upravljanje varnih premikov osebja na območje pristojnosti in znotraj njega ter obvladovanje dogodkov, ki ogrožajo varnost, vsebuje pa tudi načrt misije za ravnanje v nepredvidenih razmerah in evakuacijo;

                  (b)

                  zagotovi, da je vse osebje, razporejeno zunaj Unije, zavarovano za visoko stopnjo tveganja glede na pogoje na območju pristojnosti;

                  (c)

                  zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje pristojnosti ali ob tem prihodu opravili ustrezno varnostno usposabljanje glede na stopnjo ogroženosti, ki jo je za zadevno območje določila ESZD;

                  (d)

                  zagotovi, da se izvajajo vsa dogovorjena priporočila, pripravljena na podlagi rednih varnostnih ocen, za VP, Svet in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročil o napredku in izvajanju mandata.

            Člen 11
      Poročanje
      PPEU redno pripravlja ustna in pisna poročila za VP. PPEU redno poroča PVO. PPEU poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
      Člen 12
      Usklajevanje
      1.   PPEU prispeva k enotnosti, doslednosti in uspešnosti delovanja Unije in pomaga zagotoviti, da se za doseganje ciljev politike Unije vsi instrumenti Unije in ukrepi držav članic uporabljajo dosledno. Dejavnosti PPEU so ustrezno usklajene z dejavnostmi Komisije in z dejavnostmi drugih PPEU, ki delujejo v regiji. PPEU organizira redne informativne sestanke za misije držav članic in delegacije Unije.
      2.   PPEU na terenu vzdržuje tesen stik z ustreznimi vodji misij držav članic in vodji delegacij Unije v regiji. Ti PPEU pri izvajanju mandata pomagajo po svojih najboljših močeh. PPEU seznanja vodjo misije EULEX KOSOVO z lokalnimi političnimi razmerami, vključno s političnimi vidiki vprašanj, povezanih z izvršilnimi pristojnostmi. PPEU in civilni poveljnik operacije se po potrebi medsebojno posvetujeta.
      3.   PPEU je prav tako v stiku z ustreznimi lokalnimi organi ter drugimi mednarodnimi in regionalnimi akterji na terenu.
      4.   PPEU skupaj z drugimi akterji Unije, prisotnimi na terenu, zagotovi razširjanje in izmenjavo informacij med akterji Unije na območju operacije, da bi tako dosegli visoko stopnjo skupnega razumevanja položaja in presoje razmer.
      Člen 13
      Pomoč v zvezi z zahtevki
      PPEU in njegovo osebje pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov prejšnjih PPEU na Kosovu, in zagotavljajo upravno pomoč in dostop do ustrezne dokumentacije v ta namen.
      Člen 14
      Pregled
      Izvajanje tega sklepa in njegova skladnost z drugimi prispevki Unije za regijo se redno preverjata. PPEU do konca septembra 2017 predloži Svetu, VP in Komisiji poročilo o napredku, do 31. marca 2018 pa celovito poročilo o izvajanju mandata.
      Člen 15
      Začetek veljavnosti
      Ta sklep začne veljati na dan sprejetja.

         V Bruslju, 27. februarja 2017

               Za Svet

               Predsednik

            K. MIZZI

         (*1)  To poimenovanje ne vpliva na stališča o statusu ter je usklajeno z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

         (1)  UL L 212, 5.8.2016, str. 109.

         (2)  UL L 71, 16.3.2016, str. 3.

         (3)  Sklep Sveta (EU) 2015/1988 z dne 22. oktobra 2015 o podpisu Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom na drugi strani, v imenu Unije (UL L 290, 6.11.2015, str. 4).

         (4)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta (EU) 2016/374 z dne 14. marca 2016 o spremembi Sklepa št. 529/2013/EU Evropskega parlamenta in Sveta, da se vključijo referenčne ravni za gospodarjenje z gozdovi, minimalne vrednosti za opredelitev gozdov in izhodiščno leto emisij za Republiko Hrvaško

text:
               16.3.2016

               SL

               Uradni list Evropske unije

               L 70/20

         SKLEP SVETA (EU) 2016/374
   z dne 14. marca 2016
   o spremembi Sklepa št. 529/2013/EU Evropskega parlamenta in Sveta, da se vključijo referenčne ravni za gospodarjenje z gozdovi, minimalne vrednosti za opredelitev gozdov in izhodiščno leto emisij za Republiko Hrvaško
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Akta o pristopu Republike Hrvaške in zlasti člena 50 Akta,
   ob upoštevanju predloga Evropske komisije,
   ob upoštevanju naslednjega:

               (1)

               Člen 50 Akta o pristopu Hrvaške določa, da kadar je treba akte institucij, sprejete pred pristopom, zaradi pristopa prilagoditi, in Akt o pristopu ali njegove priloge potrebnih prilagoditev ne predvidevajo, Svet na predlog Komisije s kvalificirano večino sprejme potrebne akte v ta namen, če izvirnega akta ni sprejela Komisija.

               (2)

               Sklep št. 529/2013/EU Evropskega parlamenta in Sveta (1) določa referenčne ravni za države članice za gospodarjenje z gozdovi, minimalne vrednosti za opredelitev gozdov in izhodiščno leto ali izhodiščno obdobje emisij iz prilog II, V oziroma VI.

               (3)

               Zaradi pristopa Republike Hrvaške k Evropski uniji 1. julija 2013 bi se morale v priloge II, V in VI k Sklepu št. 529/2013/EU vključiti posebne referenčne ravni, vrednosti za opredelitev gozdov in izhodiščno leto za Hrvaško.

               (4)

               Sklep št. 529/2013/EU bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep št. 529/2013/EU se spremeni:

               1.

               v Prilogi II se po vnosu za Bolgarijo vstavi naslednje:

                           „Hrvaška

                           – 6 289 “;

               2.

               v Prilogi V se po vnosu za Bolgarijo za površino (ha), zastornost z drevjem (%) in višino dreves (m) vstavi naslednje:

                           „Hrvaška

                           0,1

                           10

                           2“;

               3.

               v Prilogi VI se po vnosu za Bolgarijo vstavi naslednje:

                           „Hrvaška

                           1990“.

         Člen 2
   Ta sklep je naslovljen na države članice.

      V Bruslju, 14. marca 2016

            Za Svet

            Predsednik

         M.H.P. VAN DAM

      (1)  Sklep št. 529/2013/EU Evropskega parlamenta in Sveta z dne 21. maja 2013 o pravilih za obračunavanje emisij in odvzemov toplogrednih plinov, ki nastanejo pri dejavnostih v zvezi z rabo zemljišč, spremembo rabe zemljišč in gozdarstvom, ter informacijah o ukrepih v zvezi s temi dejavnostmi (UL L 165, 18.6.2013, str. 80).


title: 2012/214/EU: Sklep Sveta z dne 24. aprila 2012 o imenovanju nemškega nadomestnega člana Odbora regij

text:
               26.4.2012

               SL

               Uradni list Evropske unije

               L 114/17

         SKLEP SVETA
   z dne 24. aprila 2012
   o imenovanju nemškega nadomestnega člana Odbora regij
   (2012/214/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Heina VAHLDIECKA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   V Odbor regij se za preostanek mandata, ki se izteče 25. januarja 2015, imenuje:

               —

               Heiko HECHT, Mitglied des Europa-ausschusses der Hamburgischen Bürgerschaft.

         Člen 2
   Ta sklep začne veljati na dan sprejetja.

      V Luxembourgu, 24. aprila 2012

            Za Svet

            Predsednik

         N. WAMMEN

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2013/60/EU: Sklep Sveta z dne 22. januarja 2013 o imenovanju dveh avstrijskih nadomestnih članov Odbora regij

text:
               25.1.2013

               SL

               Uradni list Evropske unije

               L 22/22

         SKLEP SVETA
   z dne 22. januarja 2013
   o imenovanju dveh avstrijskih nadomestnih članov Odbora regij
   (2013/60/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 305 Pogodbe,
   ob upoštevanju predlogov za imenovanje, ki jih je predložila avstrijska vlada,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandatov Achilla RUMPOLDA in Bernadette MENNEL sta se sprostili dve mesti nadomestnih članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za nadomestna člana Odbora regij imenujeta:

               —

               Wolfgang WALDNER, Landesrat beim Amt der Kärntner Landesregierung,

               —

               dr. Gabriele NUSSΒAUMER, Landtagspräsidentin.

         Člen 2
   Ta sklep začne veljati na dan sprejetja.

      V Bruslju, 22. januarja 2013

            Za Svet

            Predsednik

         M. NOONAN

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta 2011/137/SZVP z dne 28. februarja 2011 o omejevalnih ukrepih zaradi razmer v Libiji

text:
               3.3.2011

               SL

               Uradni list Evropske unije

               L 58/53

         SKLEP SVETA 2011/137/SZVP
   z dne 28. februarja 2011
   o omejevalnih ukrepih zaradi razmer v Libiji
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 29 Pogodbe,
   ob upoštevanju naslednjega:

               (1)

               Evropska unija je 23. februarja 2011 izrazila globoko skrb zaradi razmer v Libiji. Odločno je obsodila nasilje in uporabo sile proti civilistom ter obžalovala prisilne ukrepe zoper miroljubne protestnike.

               (2)

               EU je ponovno pozvala, da se nemudoma ustavi uporaba sile in sprejmejo ukrepi v odgovor na legitimne zahteve prebivalcev.

               (3)

               Varnostni svet Združenih narodov (v nadaljnjem besedilu: "Varnostni svet") je 26. februarja 2011 sprejel Resolucijo 1970 (v nadaljnjem besedilu: "RVSZN 1970 (2011)"), s katero so bili uvedeni omejevalni ukrepi proti Libiji ter osebam in subjektom, ki so povezani s hudimi kršitvami človekovih pravic prebivalcev Libije, med drugim zato, ker so se v nasprotju z mednarodnim pravom udeleževali napadov na civilno prebivalstvo in objekte.

               (4)

               EU meni, da je zaradi resnosti razmer v Libiji nujno, da se uvedejo dodatni omejevalni ukrepi.

               (5)

               Zaradi izvajanja nekaterih ukrepov je dodatno potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   1.   Državljanom držav članic je prepovedano neposredno ali posredno dobavljati, prodajati ali prenašati orožje in sorodne materiale vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za prej navedeno, ter opremo, ki bi se lahko uporabila za notranjo represijo, z ozemelj držav članic ali preko njih ali z uporabo plovil ali letal pod njihovo zastavo v Libijo, ne glede na to, ali ima navedeno izvor na omenjenih ozemljih ali ne.
   2.   Prepovedano je:

               (a)

               neposredno ali posredno zagotavljati tehnično pomoč, usposabljanje ali drugo pomoč, vključno z zagotavljanjem oboroženega najemniškega vojaškega osebja, povezano z vojaškimi dejavnostmi ali z zagotavljanjem, vzdrževanjem in uporabo predmetov iz odstavka 1, kateri koli fizični ali pravni osebi, subjektu ali organu v Libiji ali za uporabo v Libiji;

               (b)

               neposredno ali posredno zagotavljati finančno pomoč, povezano z vojaškimi dejavnostmi ali z zagotavljanjem, vzdrževanjem in uporabo predmetov iz odstavka 1, kateri koli fizični ali pravni osebi, subjektu ali organu v Libiji ali za uporabo v Libiji;

               (c)

               zavestno in namerno sodelovati pri dejavnostih, katerih namen ali učinek je izogibanje prepovedim, navedenim v točkah (a) ali (b).

         Člen 2
   1.   Člen 1 se ne uporablja za:

               (a)

               dobavo, prodajo ali prenos vojaške opreme, ki ni smrtonosna ali opreme, ki bi lahko bila uporabljena za notranjo represijo, če je namenjena zgolj za humanitarno ali zaščitno uporabo;

               (b)

               drugo dobavo, prodajo ali prenos orožja in sorodnega materiala;

               (c)

               zagotavljanje tehnične pomoči, usposabljanja ali druge pomoči, vključno z osebjem, povezane s takšno opremo;

               (d)

               zagotavljanje finančne pomoči, povezane s takšno opremo;

         kot je, če je to potrebno, vnaprej odobril odbor, ustanovljen na podlagi odstavka 24 RVSZN 1970 (2011) (v nadaljnjem besedilu: "odbor").
   2.   Člen 1 se ne uporablja za dobavo, prodajo ali prenos zaščitnih oblačil, vključno z zaščitnimi jopiči in vojaškimi čeladami, ki jih zgolj za osebno uporabo v Libijo začasno izvozi osebje ZN, osebje Evropske unije ali njenih držav članic, predstavniki medijev, humanitarni in razvojni delavci ter povezano osebje.
   Člen 3
   Državljanom držav članic je prepovedano nabavljanje predmetov iz člena 1(1) iz Libije, ali z uporabo plovil ali zračnih plovil pod njihovo zastavo, ne glede na to, ali ti predmeti izvirajo z libijskega ozemlja ali ne.
   Člen 4
   1.   Države članice v skladu z nacionalnimi pristojnostmi in zakonodajo ter ob upoštevanju mednarodnega prava, zlasti pomorskega prava in ustreznih mednarodnih sporazumov o civilnem letalstvu, na svojem ozemlju, tudi na letališčih in v pristaniščih, pregledajo vsak tovor, ki odhaja v Libijo ali od tam prihaja, če imajo informacije, na podlagi katerih utemeljeno sumijo, da tovor vsebuje predmete, katerih dobava, prodaja, prenos ali izvoz je v skladu s tem sklepom prepovedan.
   2.   Če države članice odkrijejo predmete, katerih dobava, prodaja, prenos ali izvoz je v skladu s tem sklepom prepovedan, jih zasežejo in odstranijo (tako da jih uničijo, naredijo neuporabne, jih shranijo ali pa pošljejo v uničenje v državo, ki ni država izvora ali namembna država).
   3.   Države članice v skladu z nacionalno zakonodajo sodelujejo pri pregledih in odstranjevanju na podlagi odstavkov 1 in 2.
   4.   Od plovil in zračnih plovil, ki prevažajo tovor v Libijo in iz nje, se za vse blago, ki se prinese v državo članico ali iz nje, zahtevajo dodatne informacije pred prihodom ali pred odhodom.
   Člen 5
   1.   Države članice sprejmejo potrebne ukrepe, da preprečijo vstop na svoje ozemlje ali tranzit prek njega:

               (a)

               osebam s seznama v Prilogi I k RVSZN 1970 (2011) in drugim osebam, ki sta jih določila Varnostni svet ali odbor v skladu z odstavkom 22 RVSZN 1970 (2011) in so navedene na seznamu v Prilogi I;

               (b)

               osebam, ki niso navedene v Prilogi I, so pa udeležene ali vpletene pri naročanju, nadzorovanju ali drugačnemu usmerjanju izvajanja hudih kršitev človekovih pravic prebivalstva Libije, tudi tako, da v nasprotju z mednarodnim pravom sodelujejo ali so udeležene pri načrtovanju, poveljevanju, ukazovanju ali izvajanju napadov, vključno z zračnimi napadi, na civilno prebivalstvo in objekte ali delujejo za osebe iz Priloge II ali v njihovem imenu ali po njihovih navodilih.

         2.   Odstavek 1 ne zavezuje nobene države članice k temu, da bi lastnim državljanom odklonila vstop na svoje ozemlje.
   3.   Odstavek 1(a) se ne uporablja, kadar odbor odloči, da:

               (a)

               je potovanje upravičeno zaradi nujnih humanitarnih potreb, vključno z verskimi obveznostmi; ali

               (b)

               bi z izjemo prispevali k izpolnitvi cilja vzpostavitve miru in nacionalne sprave v Libiji ter stabilnosti v regiji.

         4.   Odstavek 1(a) se ne uporablja, če:

               (a)

               je vstop ali tranzit potreben zaradi sodnega postopka; ali

               (b)

               se država članica v posameznem primeru odloči, da je tak vstop ali tranzit potreben zaradi doseganja miru in stabilnosti v Libiji ter nato o tem uradno obvesti odbor v oseminštiridesetih urah po taki odločitvi.

         5.   Odstavek 1(b) ne posega v primere, v katerih posamezno državo članico zavezuje mednarodnopravna obveznost, in sicer:

               (a)

               kot državo gostiteljico mednarodne medvladne organizacije;

               (b)

               kot državo gostiteljico mednarodne konference, ki jo skličejo ZN ali pa je pod njihovim okriljem;

               (c)

               v skladu z večstranskim sporazumom o dodeljenih privilegijih in imunitetah; ali

               (d)

               v okviru Lateranske pogodbe, ki sta jo leta 1929 sklenila Sveti sedež (Vatikanska mestna država) in Italija.

         6.   Odstavek 5 se uporablja tudi v primerih, ko je država članica država gostiteljica Organizacije za varnost in sodelovanje v Evropi (OVSE).
   7.   Svet je ustrezno obveščen o vseh primerih, v katerih posamezna država članica odobri izjemo v skladu z odstavkoma 5 ali 6.
   8.   Države članice lahko odobrijo izvzetje iz ukrepov na podlagi odstavka 1(b), kadar je potovanje utemeljeno z nujnimi humanitarnimi potrebami ali udeležbo na medvladnih srečanjih, vključno s tistimi, ki jih podpira Unija ali jih gosti država članica, ki predseduje OVSE, in na katerih poteka politični dialog za neposredno podporo demokraciji, človekovim pravicam in pravni državi v Libiji.
   9.   Država članica, ki želi odobriti izvzetje iz odstavka 8, o tem pisno uradno obvesti Svet. Izvzetje se šteje za odobreno, če eden ali več članov Sveta ne pošlje pisnega ugovora v dveh delovnih dneh po prejemu uradnega obvestila o predlaganem izvzetju. Če eden ali več članov Sveta vloži ugovor, lahko Svet s kvalificirano večino odloči, da bo predlagano izvzetje odobril.
   10.   V primerih, ko posamezna država članica na podlagi odstavkov 5, 6 in 8 dovoli vstop na svoje ozemlje ali tranzit prek njega osebam, navedenim v Prilogi, se dovoljenje omeji na namen, za katerega je bilo odobreno, in na osebe, na katere se nanaša.
   Člen 6
   1.   Zamrznejo se vsa sredstva, drugo finančno premoženje in gospodarski viri, ki so v lasti ali jih neposredno ali posredno nadzorujejo:

               (a)

               osebe in subjekti iz Priloge II k RVSZN 1970 (2011) ter druge osebe in subjekti, ki jih je določil Varnostni svet ali odbor v skladu z odstavkom 22 RVSZN 1970 (2011) ali posamezniki ali subjekti, ki delujejo v njihovem imenu ali po njihovih navodilih, ali subjekti, ki so v lasti ali pod nadzorom teh oseb ali subjektov, kot so navedeni v Prilogi III;

               (b)

               osebe in subjekti, ki niso navedeni v Prilogi III, so pa udeleženi ali sodelujejo pri naročanju, nadzorovanju ali drugačnemu usmerjanju izvajanja hudih kršitev človekovih pravic prebivalstva v Libiji, tudi tako, da v nasprotju z mednarodnim pravom sodelujejo ali so udeleženi pri načrtovanju, poveljevanju, ukazovanju ali izvajanju napadov, vključno z zračnimi napadi, na civilno prebivalstvo in objekte, ali posamezniki ali subjekti, ki delujejo v njihovem imenu ali po njihovih navodilih, ali subjekti, ki so v lasti ali pod nadzorom teh oseb ali subjektov, kot so navedeni v Prilogi IV.

         2.   Fizičnim ali pravnim osebam ali subjektom iz odstavka 1 se niti posredno niti neposredno ne smejo dati na razpolago sredstva, drugo finančno premoženje ali gospodarski viri, niti ti ne smejo od njih imeti koristi.
   3.   Izjeme so dopustne za sredstva, drugo finančno premoženje ali gospodarske vire, ki so:

               (a)

               potrebni za osnovne izdatke, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za storitve javnih gospodarskih služb;

               (b)

               namenjeni izključno za plačilo zmernih honorarjev in nadomestil za stroške, povezane z zagotavljanjem pravnih storitev, v skladu z nacionalno zakonodajo;

               (c)

               namenjeni izključno za plačilo pristojbin ali stroškov storitev v skladu z nacionalno zakonodajo, stroškov hranjenja ali vzdrževanja zamrznjenih sredstev, drugega finančnega premoženja in gospodarskih virov;

         potem ko zadevna država članica uradno obvesti odbor, da namerava dovoliti dostop do teh sredstev, drugega finančnega premoženja in gospodarskih virov, in če odbor v petih delovnih dneh od tega uradnega obvestila o tem ni sprejel negativne odločitve.
   4.   Izjeme so dopustne tudi za sredstva in gospodarske vire, ki so:

               (a)

               potrebni za izredne izdatke, potem ko zadevna država članica po potrebi uradno obvesti odbor, ki to odobri; ali

               (b)

               predmet sodne, upravne ali arbitražne pravice do zadržanja ali razsodbe; v tem primeru se lahko sredstva, drugo finančno premoženje in gospodarski viri uporabijo za izvršitev te pravice do zadržanja ali razsodbe pod pogojem, da je pravica do zadržanja ali razsodba nastala pred datumom RVSZN 1970 (2011) in da ni v korist osebe ali subjekta iz odstavka 1, ter potem ko zadevna država članica po potrebi uradno obvesti odbor.

         5.   Odstavek 1 ne preprečuje določeni osebi ali subjektu, da nakaže plačilo po pogodbi, sklenjeni preden je bila ta oseba ali subjekt uvrščena na seznam, pod pogojem, da je zadevna država članica ugotovila, da plačila neposredno ali posredno ne prejme oseba ali subjekt iz odstavka 1, potem ko zadevna država članica uradno obvesti odbor o nameri, da nakaže ali prejme taka plačila ali v ta namen odobri, če je ustrezno, odmrznitev sredstev, drugega finančnega premoženja ali gospodarskih virov, in sicer deset delovnih dni pred takšno odobritvijo.
   6.   Odstavek 2 se ne uporablja za dobropise na zamrznjenih računih, in sicer:

               (a)

               obresti ali drugih dohodkov na te račune; ali

               (b)

               zapadlih plačil po pogodbah, sporazumih ali obveznostih, ki so nastale pred datumom, ko so za te račune začeli veljati omejevalni ukrepi,

         pod pogojem, da se za vse take obresti, druge dohodke in plačila še vedno uporablja odstavek 1.
   Člen 7
   V zvezi s pogodbami ali drugimi transakcijami, katerih izvedba je bila posredno ali neposredno, v celoti ali deloma ovirana zaradi ukrepov, uvedenih v skladu z RVSZN 1970 (2011), vključno z ukrepi, ki so jih Unija ali države članice sprejele v skladu z ustreznimi sklepi Varnostnega sveta, za njihovo izvajanje ali v zvezi s tem, ali ukrepi, zajetimi v tem sklepu, se ne odobri nobena terjatev, vključno z zahtevki za odškodnino ali podobnimi terjatvami, kot so zahtevki za terjatev ali uveljavljanje garancije, ki bi jo zahtevale osebe ali subjekti, uvrščeni na seznam iz Priloge I, II, III ali IV, ali druge osebe ali subjekti v Libiji, vključno z vlado Libije, ali druge osebe ali subjekti, ki zahtevke vlagajo prek take osebe ali subjekta ali v njeno oziroma njegovo korist.
   Člen 8
   1.   Svet spremeni prilogi I in III na podlagi ugotovitev Varnostnega sveta ali odbora.
   2.   Svet na predlog držav članic ali visoke predstavnice Unije za zunanje zadeve in varnostno politiko sestavi seznama iz prilog II in IV ter ju spremeni.
   Člen 9
   1.   Če Varnostni svet ali odbor uvrsti osebo ali subjekt na seznam, Svet to osebo ali subjekt vključi v Prilogo I ali III.
   2.   Če Svet odloči, da bodo za osebo ali subjekt veljali ukrepi iz členov 5(1)(b) in 6(1)(b), ustrezno spremeni prilogi II in IV.
   3.   Svet obvesti osebo ali subjekt iz odstavkov 1 in 2, bodisi neposredno, če je naslov znan, bodisi z objavo obvestila, o svoji odločitvi in razlogih za uvrstitev na seznam, s tem pa tej osebi ali subjektu da možnost, da predloži pripombe.
   4.   Če so podane pripombe ali predloženi novi tehtni dokazi, Svet ponovno pregleda svoj sklep in o tem ustrezno obvesti zadevno osebo ali subjekt.
   Člen 10
   1.   V prilogah I, II, III in IV so navedeni razlogi za uvrstitev zadevnih oseb in subjektov na seznam, kot jih je za prilogi I in III dal Varnostni svet ali odbor.
   2.   Priloge I, II, III in IV vključujejo tudi podatke, potrebne za identifikacijo zadevnih oseb ali subjektov, če so podatki na voljo, kot jih je za prilogi I in III dal Varnostni svet ali odbor. Pri osebah lahko ti podatki vključujejo imena, kakor tudi vzdevke, datum in kraj rojstva, državljanstvo, številko potnega lista in osebne izkaznice, spol, naslov, če je znan, ter funkcijo ali poklic. Pri subjektih lahko ti podatki vključujejo imena, kraj in datum vpisa, številko vpisa in sedež podjetja. V prilogi I in III se vključi tudi datum, ko je Varnostni svet ali odbor osebo ali subjekt uvrstil na seznam.
   Člen 11
   Da bi čim bolj povečali učinek ukrepov iz tega sklepa, Unija spodbuja tretje države k sprejetju podobnih omejevalnih ukrepov.
   Člen 12
   1.   Ta sklep se revidira, spremeni ali razveljavi, kot je ustrezno, predvsem v skladu z ustreznimi odločitvami Varnostnega sveta.
   2.   Ukrepi iz členov 5(1)(b) in 6(1)(b) se revidirajo v rednih časovnih presledkih in vsaj vsakih 12 mesecev. Za zadevne osebe in subjekte se bodo prenehali uporabljati, če Svet v skladu s postopkom iz člena 8(2) ugotovi, da ni več pogojev za njihovo uporabo.
   Člen 13
   Ta sklep začne veljati na dan sprejetja.

      V Bruslju, 28. februarja 2011

            Za Svet

            Predsednik

         MARTONYI J.

      PRILOGA I

         Seznam oseb iz člena 5(1)(a)

                  1.

                     AL-BAGHDADI, dr. Abdulqader Mohammed

                  Številka potnega lista: B010574. Datum rojstva: 1.7.1950.
                  Vodja urada za zvezo revolucionarnih odborov. Revolucionarni odbori vpleteni v nasilje nad protestniki.
                  Datum uvrstitve na seznam ZN: 26.2.2011.

                  2.

                     DIBRI, Abdulqader Yusef

                  Letnica rojstva: 1946. Kraj rojstva: Houn, Libija.
                  Vodja osebnih varnostnikov Moamerja GADAFIJA. Odgovoren za varnost režima. V preteklosti je usmerjal nasilje nad nasprotniki režima.
                  Datum uvrstitve na seznam ZN: 26.2.2011.

                  3.

                     DORDA, Abu Zayd Umar

                  Direktor službe za zunanjo varnost. Zvest privrženec režima. Vodja zunanje obveščevalne službe.
                  Datum uvrstitve na seznam ZN: 26.2.2011.

                  4.

                     JABIR, major general Abu Bakr Yunis

                  Letnica rojstva: 1952. Kraj rojstva: Jalo, Libija.
                  Minister za obrambo. Odgovoren za delovanje oboroženih sil.
                  Datum uvrstitve na seznam ZN: 26.2.2011.

                  5.

                     MATUQ, Matuq Mohammed

                  Letnica rojstva: 1956. Kraj rojstva: Khoms.
                  Sekretar za javno infrastrukturo. Visoki član režima. Sodeloval je z revolucionarnimi odbori. V preteklosti je bil udeležen pri zatiranju nasprotnikov režima in nasilju.
                  Datum uvrstitve na seznam ZN: 26.2.2011.

                  6.

                     QADHAF AL-DAM, Sayyid Mohammed

                  Letnica rojstva: 1948. Kraj rojstva: Sirte, Libija.
                  Bratranec Moamerja GADAFIJA. V osemdesetih letih je bil udeležen pri akciji atentatov nasprotnikov režima, domnevno pa je odgovoren tudi za številne smrtne žrtve v Evropi. Domnevno naj bi sodeloval tudi pri nabavi orožja.
                  Datum uvrstitve na seznam ZN: 26.2.2011.

                  7.

                     QADHAFI, Aisha Muammar

                  Letnica rojstva: 1978. Kraj rojstva: Tripoli, Libija.
                  Hčerka Moamerja GADAFIJA. Tesna povezanost z režimom.
                  Datum uvrstitve na seznam ZN: 26.2.2011.

                  8.

                     QADHAFI, Hannibal Muammar

                  Številka potnega lista: B/002210. Datum rojstva: 20.9.1975. Kraj rojstva: Tripoli, Libija.
                  Sin Moamerja GADAFIJA. Tesna povezanost z režimom.
                  Datum uvrstitve na seznam ZN: 26.2.2011.

                  9.

                     QADHAFI, Khamis Muammar

                  Letnica rojstva: 1978. Kraj rojstva: Tripoli, Libija.
                  Sin Moamerja GADAFIJA. Tesna povezanost z režimom. Poveljnik vojaških enot, udeleženih pri nasilju nad protestniki.
                  Datum uvrstitve na seznam ZN: 26.2.2011.

                  10.

                     QADHAFI, Mohammed Muammar

                  Letnica rojstva: 1970. Kraj rojstva: Tripoli, Libija.
                  Sin Moamerja GADAFIJA. Tesna povezanost z režimom.
                  Datum uvrstitve na seznam ZN: 26.2.2011.

                  11.

                     QADHAFI, Muammar Mohammed Abu Minyar

                  Letnica rojstva: 1942. Kraj rojstva: Sirte, Libija.
                  Vodja revolucije, vrhovni poveljnik oboroženih sil. Odgovoren za izdajanje povelj za nasilje nad protestniki in za kršenje človekovih pravic.
                  Datum uvrstitve na seznam ZN: 26.2.2011.

                  12.

                     QADHAFI, Mutassim

                  Letnica rojstva: 1976. Kraj rojstva: Tripoli, Libija.
                  Svetovalec za nacionalno varnost. Sin Moamerja GADAFIJA. Tesna povezanost z režimom.
                  Datum uvrstitve na seznam ZN: 26.2.2011.

                  13.

                     QADHAFI, Saadi

                  Številka potnega lista: 014797. Datum rojstva: 25.5.1973. Kraj rojstva: Tripoli, Libija.
                  Poveljnik posebnih sil. Sin Moamerja GADAFIJA. Tesna povezanost z režimom. Poveljnik vojaških enot, udeleženih pri nasilju nad protestniki.
                  Datum uvrstitve na seznam ZN: 26.2.2011.

                  14.

                     QADHAFI, Saif al-Arab

                  Letnica rojstva: 1982. Kraj rojstva: Tripoli, Libija.
                  Sin Moamerja GADAFIJA. Tesna povezanost z režimom.
                  Datum uvrstitve na seznam ZN: 26.2.2011.

                  15.

                     QADHAFI, Saif al-Islam

                  Številka potnega lista: B014995. Datum rojstva: 25. 6. 1972. Kraj rojstva: Tripoli, Libija.
                  Direktor fundacije Gadafi. Sin Moamerja GADAFIJA. Tesna povezanost z režimom. Javne izjave, ki so še podžigale nasilje nad protestniki.
                  Datum uvrstitve na seznam ZN: 26.2.2011.

                  16.

                     AL-SENUSSI, poveljnik Abdullah

                  Letnica rojstva: 1949. Kraj rojstva: Sudan.
                  Direktor vojaške obveščevalne službe. Odgovoren za vpletenost vojaške obveščevalne službe pri zatiranju protestov. V preteklosti naj bi bil med drugim vpleten v pokol v zaporu Abu Selim. Obsojen v odsotnosti za bombni napad na letalo družbe UTA. Svak Moamerja GADAFIJA.
                  Datum uvrstitve na seznam ZN: 26.2.2011.

      PRILOGA II

         Seznam oseb iz člena 5(1)(b)

                  Ime

                  Podatki za ugotavljanje identitete

                  Razlogi

                  Datum uvrstitve na seznam

                  1.

                  ABDULHAFIZ, polkovnik Mas’ud

                  Funkcija: poveljnik oboroženih sil

                  Tretji v liniji poveljevanja oboroženih sil. Pomembna vloga v vojaški obveščevalni službi.

                  28.2.2011

                  2.

                  ABDUSSALAM, Abdussalam Mohammed

                  Funkcija: vodja dejavnosti za boj proti terorizmu v službi za zunanjo varnost
                  Letnica rojstva: 1952
                  Kraj rojstva: Tripoli, Libija.

                  Pomemben član revolucionarnega odbora. Tesen sodelavec Moamerja GADAFIJA.

                  28.2.2011

                  3.

                  ABU SHAARIYA

                  Funkcija: namestnik vodje službe za zunanjo varnost

                  Pomemben član režima. Svak Moamerja GADAFIJA.

                  28.2.2011

                  4.

                  ASHKAL, Al-Barrani

                  Funkcija: namestnik direktorja vojaške obveščevalne službe

                  Visoki član režima.

                  28.2.2011

                  5.

                  ASHKAL, Omar

                  Funkcija: vodja gibanja revolucionarnih odborov
                  Kraj rojstva: Sirte, Libija

                  Revolucionarni odbori vpleteni v nasilje nad protestniki.

                  28.2.2011

                  6.

                  QADHAF AL-DAM, Ahmed Mohammed

                  Letnica rojstva: 1952
                  Kraj rojstva: Egipt

                  Bratranec Moamerja GADAFIJA. Od leta 1995 naj bi poveljeval elitnemu vojaškemu bataljonu za Gadafijevo osebno varnost in imel ključno vlogo v službi za zunanjo varnost. Sodeloval je pri načrtovanju operacij proti libijskim nasprotnikom režima v tujini in bil neposredno udeležen v terorističnih dejavnostih.

                  28.2.2011

                  7.

                  AL-BARASSI, Safia Farkash

                  Letnica rojstva: 1952
                  Kraj rojstva: Al Baida, Libija

                  Žena Moamerja GADAFIJA.
                  Tesna povezanost z režimom.

                  28.2.2011

                  8.

                  SALEH, Bachir

                  Letnica rojstva: 1946
                  Kraj rojstva: Traghen

                  Vodja Gadafijevega kabineta.
                  Tesna povezanost z režimom.

                  28.2.2011

                  9.

                  General TOHAMI, Khaled

                  Letnica rojstva: 1946
                  Kraj rojstva: Genzur

                  Direktor službe za notranjo varnost.
                  Tesna povezanost z režimom.

                  28.2.2011

                  10.

                  FARKASH, Mohammed Boucharaya

                  Datum rojstva: 1. julij 1949
                  Kraj rojstva: Al-Baida

                  Direktor obveščevalne dejavnosti v službi za zunanjo varnost.
                  Tesna povezanost z režimom.

                  28.2.2011

      PRILOGA III

         Seznam oseb in subjektov iz člena 6(1)(a)

                  1.

                     QADHAFI, Aisha Muammar

                  Letnica rojstva: 1978. Kraj rojstva: Tripoli, Libija.
                  Hčerka Moamerja GADAFIJA. Tesna povezanost z režimom.
                  Datum uvrstitve na seznam ZN: 26.2.2011.

                  2.

                     QADHAFI, Hannibal Muammar

                  Številka potnega lista: B/002210. Datum rojstva: 20.9.1975. Kraj rojstva: Tripoli, Libija.
                  Sin Moamerja GADAFIJA. Tesna povezanost z režimom.
                  Datum uvrstitve na seznam ZN: 26.2.2011.

                  3.

                     QADHAFI, Khamis Muammar

                  Letnica rojstva: 1978. Kraj rojstva: Tripoli, Libija.
                  Sin Moamerja GADAFIJA. Tesna povezanost z režimom. Poveljnik vojaških enot, ki so izvajale nasilje nad protestniki.
                  Datum uvrstitve na seznam ZN: 26.2.2011.

                  4.

                     QADHAFI, Muammar Mohammed Abu Minyar

                  Letnica rojstva: 1942. Kraj rojstva: Sirte, Libija.
                  Vodja revolucije, vrhovni poveljnik oboroženih sil. Odgovoren za izdajanje povelj za nasilje nad protestniki in za kršenje človekovih pravic.
                  Datum uvrstitve na seznam ZN: 26.2.2011.

                  5.

                     QADHAFI, Mutassim

                  Letnica rojstva: 1976. Kraj rojstva: Tripoli, Libija.
                  Svetovalec za nacionalno varnost. Sin Moamerja GADAFIJA. Tesna povezanost z režimom.
                  Datum uvrstitve na seznam ZN: 26.2.2011.

                  6.

                     QADHAFI, Saif al-Islam

                  Direktor fundacije Gadafi. Številka potnega lista: B014995. Datum rojstva: 25.6.1972. Kraj rojstva: Tripoli, Libija.
                  Sin Moamerja GADAFIJA. Tesna povezanost z režimom. Javne izjave, ki so še podžigale nasilje nad protestniki.
                  Datum uvrstitve na seznam ZN: 26.2.2011.

      PRILOGA IV

         Seznam oseb in subjektov iz člena 6(1)(b)

                  Ime

                  Podatki za ugotavljanje identitete

                  Razlogi

                  Datum uvrstitve na seznam

                  1.

                  ABDULHAFIZ, polkovnik Mas’ud

                  Funkcija: poveljnik oboroženih sil

                  Tretji v liniji poveljevanja oboroženih sil. Pomembna vloga v vojaški obveščevalni službi.

                  28.2.2011

                  2.

                  ABDUSSALAM, Abdussalam Mohammed

                  Funkcija: vodja dejavnosti za boj proti terorizmu v službi za zunanjo varnost
                  Letnica rojstva: 1952
                  Kraj rojstva: Tripoli, Libija.

                  Pomemben član revolucionarnega odbora. Tesen sodelavec Moamerja GADAFIJA.

                  28.2.2011

                  3.

                  ABU SHAARIYA

                  Funkcija: namestnik vodje službe za zunanjo varnost

                  Pomemben član režima. Svak Moamerja GADAFIJA.

                  28.2.2011

                  4.

                  ASHKAL, Al-Barrani

                  Funkcija: namestnik direktorja vojaške obveščevalne službe

                  Visoki član režima.

                  28.2.2011

                  5.

                  ASHKAL, Omar

                  Funkcija: vodja gibanja revolucionarnih odborov
                  Kraj rojstva: Sirte, Libija.

                  Revolucionarni odbori vpleteni v nasilje nad protestniki.

                  28.2.2011

                  6.

                  AL-BAGHDADI, dr. Abdulqader Mohammed

                  Funkcija: vodja urada za zvezo revolucionarnih odborov. Št. potnega lista: B010574
                  Datum rojstva:
                  1.7.1950

                  Revolucionarni odbori vpleteni v nasilje nad protestniki.

                  28.2.2011

                  7.

                  DIBRI, Abdulqader Yusef

                  Funkcija: vodja osebnih varnostnikov Moamerja GADAFIJA
                  Letnica rojstva: 1946
                  Kraj rojstva: Houn, Libija.

                  Odgovoren za varnost režima. V preteklosti je usmerjal nasilje nad nasprotniki režima.

                  28.2.2011

                  8.

                  DORDA, Abu Zayd Umar

                  Funkcija: direktor službe za zunanjo varnost

                  Zvest privrženec režima. Vodja zunanje obveščevalne službe.

                  28.2.2011

                  9.

                  JABIR, major general Abu Bakr Yunis

                  Funkcija: minister za obrambo
                  Letnica rojstva: 1952
                  Kraj rojstva: Jalo, Libija.

                  Odgovoren za delovanje oboroženih sil.

                  28.2.2011

                  10.

                  MATUQ, Matuq Mohammed

                  Funkcija: sekretar za javno infrastrukturo
                  Letnica rojstva: 1956
                  Kraj rojstva: Khoms

                  Visoki član režima. Sodelovanje z revolucionarnimi odbori. V preteklosti je bil udeležen pri zatiranju nasprotnikov režima in nasilju.

                  28.2.2011

                  11.

                  QADHAF AL-DAM, Ahmed Mohammed

                  Letnica rojstva: 1952
                  Kraj rojstva: Egipt

                  Bratranec Moamerja GADAFIJA. Od leta 1995 naj bi poveljeval elitnemu vojaškemu bataljonu za Gadafijevo osebno varnost in imel ključno vlogo v službi za zunanjo varnost. Sodeloval je pri načrtovanju operacij proti libijskim nasprotnikom režima v tujini in bil neposredno udeležen v terorističnih dejavnostih.

                  28.2.2011

                  12.

                  QADHAF AL-DAM, Sayyid Mohammed

                  Letnica rojstva: 1948
                  Kraj rojstva: Sirte, Libija.

                  Bratranec Moamerja GADAFIJA. V osemdesetih letih je bil udeležen pri akciji atentatov na nasprotnike režima, domnevno pa je odgovoren tudi za številne smrtne žrtve v Evropi. Domnevno naj bi sodeloval tudi pri nabavi orožja.

                  28.2.2011

                  13.

                  QADHAFI, Mohammed Muammar

                  Funkcija: direktor libijskega podjetja za pošto in telekomunikacije
                  Letnica rojstva: 1970
                  Kraj rojstva: Tripoli, Libija.

                  Sin Moamerja GADAFIJA. Tesna povezanost z režimom.

                  28.2.2011

                  14.

                  QADHAFI, Saadi

                              Funkcija: poveljnik posebnih sil

                              Št. potnega lista: 014797

                              Datum rojstva: 25.5.1973

                              Kraj rojstva: Tripoli, Libija.

                  Sin Moamerja GADAFIJA. Tesna povezanost z režimom. Poveljevanje vojaškim enotam, udeleženim v nasilju nad protestniki.

                  28.2.2011

                  15.

                  QADHAFI, Saif al-Arab

                  Letnica rojstva: 1982
                  Kraj rojstva: Tripoli, Libija.

                  Sin Moamerja GADAFIJA. Tesna povezanost z režimom.

                  28.2.2011

                  16.

                  AL-SENUSSI, polkovnik Abdullah (Al-Megrahi)

                  Funkcija: direktor vojaške obveščevalne službe
                  Letnica rojstva: 1949
                  Kraj rojstva: Sudan

                  Vpletenost vojaške obveščevalne službe pri zatiranju protestov. V preteklosti naj bi bil med drugim vpleten v pokol v zaporu Abu Selim. Obsojen v odsotnosti za bombni napad na letalo družbe UTA. Svak Moamerja GADAFIJA.

                  28.2.2011

                  17.

                  AL-BARASSI, Safia Farkash

                  Letnica rojstva: 1952
                  Kraj rojstva: Al Baida, Libija

                  Žena Moamerja GADAFIJA.
                  Tesna povezanost z režimom.

                  28.2.2011

                  18.

                  SALEH, Bachir

                  Letnica rojstva: 1946
                  Kraj rojstva: Traghen

                  Vodja Gadafijevega kabineta.
                  Tesna povezanost z režimom.

                  28.2.2011

                  19.

                  General TOHAMI, Khaled

                  Letnica rojstva: 1946
                  Kraj rojstva: Genzur

                  Direktor službe za notranjo varnost.
                  Tesna povezanost z režimom.

                  28.2.2011

                  20.

                  FARKASH, Mohammed Boucharaya

                  Datum rojstva: 1. julij 1949
                  Kraj rojstva: Al-Baida

                  Direktor obveščevalne dejavnosti v službi za zunanjo varnost.
                  Tesna povezanost z režimom.

                  28.2.2011


title: Sklep Sveta z dne 26. junija 2017 o zamenjavi članov upravnega odbora Evropskega centra za razvoj poklicnega usposabljanja

text:
               28.6.2017

               SL

               Uradni list Evropske unije

               C 204/2

         SKLEP SVETA
   z dne 26. junija 2017
   o zamenjavi članov upravnega odbora Evropskega centra za razvoj poklicnega usposabljanja
   (2017/C 204/03)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je predložila danska vlada,
   ob upoštevanju naslednjega:

               (1)

               Svet je s sklepoma z dne 14. julija 2015 (2) in 14. septembra 2015 (3) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2015 do 17. septembra 2018.

               (2)

               Zaradi odstopa Larsa MORTENSENA se je za Dansko sprostilo mesto člana upravnega odbora centra v skupini vladnih predstavnikov.

               (3)

               Člane upravnega odbora navedenega centra bi bilo treba imenovati za preostanek sedanjega mandata, ki se izteče 17. septembra 2018 –

         SPREJEL NASLEDNJI SKLEP:
   Člen 1
   Za članico upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2018, imenuje:
   PREDSTAVNIKI VLAD:

               DANSKA

               Lise Lotte TOFT

         Člen 2
   Ta sklep se informativno objavi v Uradnem listu Evropske unije.

      V Luxembourgu, 26. junija 2017

            Za Svet

            Predsednik

         J. MIZZI

      (1)  UL L 39, 13.2.1975, str. 1.

      (2)  UL C 232, 16.7.2015, str. 2.

      (3)  UL C 305, 16.9.2015, str. 2.


title: 2006/538/ES,Euratom: Sklep Sveta in Komisije z dne 24. januarja 2006 o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Ukrajino na drugi strani (SPS) o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k SPS in njegovim prilagoditvam

text:
               16.8.2006

               SL

               Uradni list Evropske unije

               L 224/21

      SKLEP SVETA IN KOMISIJE

   z dne 24. januarja 2006
   o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Ukrajino na drugi strani (SPS) o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k SPS in njegovim prilagoditvam
   (2006/538/ES, Euratom)
   SVET EVROPSKE UNIJE IN KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2) in členov 55, 57(2), 71, 80(2), 93, 94, 133 in 181a, v povezavi z drugim stavkom člena 300(2) in prvim pododstavkom člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Pogodbe o pristopu iz leta 2003 in zlasti člena 2(3) Pogodbe,
   ob upoštevanju Akta o pristopu iz leta 2003 in zlasti člena 6(2) Akta,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Ukrajino na drugi strani (SPS) o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k SPS in njegovim prilagoditvam je bil v imenu Evropske skupnosti in držav članic podpisan dne 29. aprila 2004, v skladu s Sklepom Sveta 2006/537/ES (2).

               (2)

               Dokler ne začne veljati, se Protokol uporablja začasno od dne pristopa.

               (3)

               Protokol je treba odobriti –

         SKLENILA:
   Člen 1
   Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Ukrajino na drugi strani (SPS) o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k SPS in njegovim prilagoditvam se odobri v imenu Evropske skupnosti, Evropske skupnosti za atomsko energijo in držav članic.
   Besedilo Protokola je priloženo k temu sklepu (3).
   Člen 2
   Predsednik Sveta v imenu Evropske skupnosti in njenih držav članic poda uradno obvestilo iz člena 4 Protokola. Predsednik Komisije hkrati poda takšno uradno obvestilo v imenu Evropske skupnosti za atomsko energijo.

      V Bruslju, 24. januarja 2006

            Za Svet

            Predsednik

         K.-H. GRASSER

            Za Komisijo

            Predsednik

         J. M. BARROSO

      (1)  UL C 174 E, 14.7.2005, str. 45.

      (2)  Glej stran 15 tega Uradnega lista.

      (3)  Glej stran 16 tega Uradnega lista.


title: Sklep Sveta 2011/518/SZVP z dne 25. avgusta 2011 o imenovanju posebnega predstavnika Evropske unije za Južni Kavkaz in za krizo v Gruziji

text:
               27.8.2011

               SL

               Uradni list Evropske unije

               L 221/5

         SKLEP SVETA 2011/518/SZVP
   z dne 25. avgusta 2011
   o imenovanju posebnega predstavnika Evropske unije za Južni Kavkaz in za krizo v Gruziji
   SVET EVROPSKE UNIJE JE –
   ob upoštevanju Pogodbe o Evropski uniji, zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 20. februarja 2006 sprejel Skupni ukrep 2006/121/SZVP (1), s katerim je bil g. Peter SEMNEBY imenovan za posebnega predstavnika Evropske unije za Južni Kavkaz. Mandat g. Petra SEMNEBYA se je iztekel 28. februarja 2011.

               (2)

               Svet je 25. septembra 2008 sprejel Skupni ukrep 2008/760/SZVP (2), s katerim je bil g. Pierre MOREL imenovan za posebnega predstavnika Evropske unije za krizo v Gruziji. Mandat g. Pierra MORELA se izteče 31. avgusta 2011.

               (3)

               Za obdobje od 1. septembra 2011 do 30. junija 2012 je treba imenovati posebnega predstavnika Evropske unije za Južni Kavkaz (PPEU) za Južni Kavkaz in krizo v Gruziji.

               (4)

               Mandat PPEU se bo izvajal v razmerah, ki bi se lahko poslabšale in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Philippe LEFORT je imenovan za posebnega predstavnika Evropske unije (PPEU) za Južni Kavkaz in krizo v Gruziji za obdobje od 1. septembra 2011 do 30. junija 2012. Mandat PPEU se lahko na predlog visokega predstavnika Unije za zunanje zadeve in varnostno politiko (VP) zaključi prej, če Svet tako odloči.
   Člen 2
   Cilji politik
   Mandat PPEU temelji na ciljih politik Unije za južni Kavkaz, vključno s cilji, opredeljenimi v sklepih z izrednega zasedanja Evropskega sveta v Bruslju 1. septembra 2008 in sklepih Sveta z dne 15. septembra 2008. Ti cilji vključujejo:

               (a)

               v skladu z obstoječimi mehanizmi, vključno z Organizacijo za varnost in sodelovanje v Evropi (OVSE) in njeno skupino iz Minska, preprečevanje konfliktov v regiji in pomoč pri njihovem mirnem reševanju, vključno s krizo v Gruziji in sporu v Gorskem Karabahu s spodbujanjem vrnitve beguncev in notranje razseljenih oseb ter z drugimi ustreznimi sredstvi in podpiranje izvajanja takšnega reševanja v skladu z načeli mednarodnega prava;

               (b)

               konstruktivno sodelovanje z glavnimi zainteresiranimi akterji v regiji;

               (c)

               spodbujanje in podpora nadaljnjega sodelovanja med Armenijo, Azerbajdžanom in Gruzijo ter, če je to potrebno, njihovimi sosednjimi državami;

               (d)

               povečanje učinkovitosti in vidnosti Unije v regiji.

         Člen 3
   Mandat
   Da bi dosegel cilje politike, ima PPEU naslednje naloge:

               (a)

               razvijanje stikov z vladami, parlamenti, drugimi ključnimi političnimi akterji, sodstvom in civilno družbo v regiji;

               (b)

               spodbujanje držav v regiji k sodelovanju pri regionalnih vprašanjih skupnega interesa, kot so skupne varnostne grožnje, boj proti terorizmu, nezakoniti trgovini in organiziranemu kriminalu;

               (c)

               pomoč pri mirnem reševanju konfliktov v skladu z načeli mednarodnega prava in olajšanje izvajanja takšnega reševanja v tesnem sodelovanju z Združenimi narodi, OVSE in njeno skupino iz Minska;

               (d)

               v zvezi s krizo v Gruziji:

                           (i)

                           prispevanje k pripravi mednarodnih pogovorov, predvidenih v točki 6 načrta za dogovor z dne 12. avgusta 2008 ("Mednarodna razprava v Ženevi") in izvedbenih ukrepih z dne 8. septembra 2008, vključno z zagotavljanjem varnosti in stabilnosti v regiji; vprašanjem beguncev in notranje razseljenih oseb, in sicer na podlagi mednarodno priznanih načel; in vsemi drugimi zadevami, o katerih se strani dogovorita skupaj;

                           (ii)

                           pomoč pri opredelitvi stališča Unije in jo na ravni PPEU zastopati v pogovorih iz točke (i);

                           (iii)

                           lajšanje izvajanja načrta poravnave, sklenjenega 12. avgusta 2008, ter izvedbenih ukrepov z dne 8. septembra 2008.

               (e)

               olajšanje razvoja in izvajanja ukrepov za krepitev zaupanja;

               (f)

               po potrebi pomoč pri pripravi prispevkov Unije k izvajanju morebitnega rešitve konfliktov;

               (g)

               krepitev dialoga Unije z glavnimi zadevnimi akterji v regiji;

               (h)

               pomoč Uniji pri nadaljnjem razvoju celovite politike do Južnega Kavkaza;

               (i)

               v okviru navedenih dejavnosti iz tega člena, prispevanje k izvajanju politike EU na področju človekovih pravic in smernic EU o človekovih pravicah, zlasti glede otrok in žensk na s konflikti prizadetih območjih, zlasti s spremljanjem in obravnavanjem razvoja dogodkov v zvezi s tem.

         Člen 4
   Izvajanje mandata
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politična navodila brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD).
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. septembra 2011 do 30. junija 2012 znaša 1 758 000 EUR.
   2.   Odhodki, ki se financirajo iz zneska, določenega v odstavku 1, so upravičeni od 1. septembra 2011. Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za ustanovitev svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi svoje ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice začasno dodelile institucijam Unije ali ESZD. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice, institucije Unije ali ESZD, ki ga pošilja, ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in osebja PPEU
   Kadar je to potrebno, se o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov osebja PPEU, doseže dogovor s pogodbenico gostiteljico oziroma pogodbenicami gostiteljicami. Države članice in Komisija v ta namen zagotavljajo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela varovanja tajnosti in minimalne standarde varovanja tajnosti, opredeljene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (3).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije v regiji in države članice, kakor je ustrezno, zagotavljajo logistično podporo.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno zunaj Unije, PPEU v skladu s svojim mandatom in varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja za katerega je neposredno odgovoren, zlasti:

               (a)

               s pripravo posebnega varnostnega načrta misije, ki določa posebne ukrepe za fizično in organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega ter obvladovanje dogodkov, ki ogrožajo varnost in vključuje načrt za ravnanje v nepredvidenih razmerah in evakuacijo misije;

               (b)

               z zagotavljanjem, da je vse osebje, razporejeno izven Unije, zavarovano za visoko stopnjo tveganja glede na razmere na območju misije;

               (c)

               z zagotavljanjem, da so vsi člani ekipe PPEU, ki bodo razporejeni zunaj Unije, vključno z lokalnim pogodbenim osebjem, pred prihodom ali ob prihodu na območje misije opravili ustrezno varnostno usposabljanje glede na stopnjo ogroženosti, ki je določena za območje misije;

               (d)

               zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravljajo pisna poročila o izvajanju teh priporočil ter o drugih varnostnih vidikih v okviru vmesnega poročila in poročila o izvajanju mandata.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU, če je to potrebno, poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 12
   Usklajevanje
   1.   PPEU spodbuja splošno politično usklajevanje Unije in pomaga zagotoviti, da se vsi instrumenti Unije na terenu uporabljajo usklajeno za doseganje političnih ciljev Unije. Dejavnosti PPEU so usklajene z dejavnostmi Komisije. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesen stik z vodji delegacij Unije in z vodji misij držav članic, ki pri izvajanju nalog pomagajo PPEU po svojih najboljših močeh. PPEU v tesnem sodelovanju z vodjo Delegacije Unije v Gruziji daje vodji nadzorne misije Evropske unije v Gruziji (EUMM Georgia) lokalne politične smernice. PPEU in poveljnik civilne operacije EUMM Georgia se po potrebi medsebojno posvetujeta. PPEU sodeluje tudi z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno območje se redno preverjata. PPEU pred koncem januarja 2012 predloži VP, Svetu in Komisiji poročilo o napredku, ob izteku mandata pa celovito poročilo o izvajanju nalog iz mandata.
   Člen 14
   Začetek veljavnosti
   Ta sklep začne veljati na dan sprejetja.

      V Bruslju, 25. avgusta 2011

            Za Svet

            Predsednik

         M. DOWGIELEWICZ

      (1)  UL L 49, 21.2.2006, str. 14.

      (2)  UL L 259, 27.9.2008, str. 16.

      (3)  UL L 141, 27.5.2011, str. 17.